# Albí (França)

### De Viquipèdia

Albí

Escut

Mapa
Informació
Departament | Tarn
Regió | Migdia-Pirineus
Superfície | 44,26 km²
Població | 47.800 (1999)
Densitat | 1.046 h/km²
Alcalde | Philippe Bonnecarrère
Pàgina Oficial

Albí (en occità Albi [ˈalβi]) és una ciutat d'Occitània a França, departament del Tarn i a la regió de Migdia-Pirineus. Amb uns 50.000 habitants, és cap de la comarca de l'Albigès. Els seus habitants es diuen Albigeois, Albigeoises.

## [edita] Geografia

Situat a la vora del Tarn, de les vinyes de Gaillac, de l'altiplà cordais i del bosc de la Grésigne. A 80 km de Tolosa de Llenguadoc, 3 hores dels Pirineus i a 2 hores del mar Mediterrani.

## [edita] Història

L'origen del nom Albi queda en l'àmbit de les hipòtesis. Podria venir d'Alp prefix celta significant lloc escarpat o oppidum, o d'Albius, nom d'un notable que visqué a Albí en l'època romana, o potser d'alba (blanc en llatí) dels penya-segats calcaris que envolten la ciutat.

Estàtua de Lapérouse

Fou una ciutat romana. Un bisbat s’hi esmenta al segle V. Des el començament del segle VI, va ser seu d’un comtat sota domini dels francs. Al segle IX pertanyia al comtes de Tolosa que hi van instal·lar vescomtes cap el 872 (vegeu Vescomtat d'Albí), però el domini feudal de la vila corresponia als bisbes. Des el 1067 el comte de Barcelona va reclamar l'alta sobirania feudal i es va enfrontar repetidament amb els vescomtes (els Trencavell).

## [edita] Albí i el catarisme

Durant els segles XII i XIII, Albí va acollir les doctrines càtares, i la ciutat es va convertir en un centre d'aquesta doctrina acollint un bisbat càtar. És per això que sovint són anomenats albigesos. El catarisme, jutjat herètic per l'Església catòlica, va ser violentament reprimit en el moment de la croada contra els Albigesos (vegeu croada albigesa).

El 1247 el vescomte va renunciar a Albí en favor del rei de França i el 1258 el rei de Catalunya hi va renunciar pel tractat de Corbeil. Els bisbes d'Albí foren reconeguts com a senyors de la ciutat.

A la ciutat va néixer el gran pintor Henri Toulouse-Lautrec.

## [edita] Llocs i monuments

El pont vell

- Catedral de Santa Cecilia d'Albí
- Palau de la Berbie i jardins.
- Pont vell (construït a principis del segle XII)
- Hotel Reyniès
- Carrers pintorescos
- Museu de Toulouse Lautrec, que va néixer a Albí.
- Museu Lapérouse, oficial de la marina francesa que feu una expedició donant la volta al món.

## [edita] Ciutats agermanades

- Girona, Catalunya (1985)
- Palo Alto,Califòrnia, Estats Units d'Amèrica

## [edita] Enllaços

Vista de la ciutat

- Oficina turística d'Albí
- Pàgina Oficial en anglès
- Pàgina oficial en francès
- Visitant Albí (anglès)
- Arxidiòcesi d'Albi (Albia) - Article de la Catholic Encyclopedia 1908

| A Wikimedia Commons hi ha contingut multimèdia relatiu a: Albí (França)

Obtingut de "http://ca.wikipedia.org../../../a/l/b/Alb%C3%AD_%28Fran%C3%A7a%29_0f68.html"

Categoria: Tarn

##### Views

- Article
- Discussió
- Revisió actual

##### Cerca

##### En altres llengües

- Brezhoneg
- Cebuano
- Česky
- Deutsch
- English
- Esperanto
- Español
- Français
- Galego
- עברית
- Italiano
- 日本語
- Nederlands
- ‪Norsk (bokmål)‬
- Occitan
- Polski
- Português
- Română
- Русский
- Slovenščina
- Српски / Srpski
- Svenska
- Tiếng Việt